NERINGOS SAVIVALDYBĖS TARYBA

SPRENDIMAS

DĖL NERINGOS SAVIVALDYBĖS TARYBOS 2019 M. GRUODŽIO 19 D. SPRENDIMO NR. T1-233 „DĖL NERINGOS SAVIVALDYBĖS BŪSTO NUOMOS AR IŠPERKAMOSIOS BŪSTO NUOMOS MOKESČIO DALIES KOMPENSACIJŲ MOKĖJIMO IR PERMOKĖTŲ KOMPENSACIJŲ GRĄŽINIMO TVARKOS APRAŠO PATVIRTINIMO“ PAKEITIMO

2020 m. spalio 29 d. Nr. T1-148

Neringa

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Neringos savivaldybės taryba nusprendžia

pakeisti Neringos savivaldybės būsto nuomos ar išperkamosios būsto nuomos mokesčių dalies kompensacijų mokėjimo ir permokėtų kompensacijų grąžinimo tvarkos aprašo, patvirtinto Neringos savivaldybės tarybos 2019 m. gruodžio 19 d. sprendimu Nr. T1-233 „Dėl Neringos savivaldybės būsto nuomos ar išperkamosios būsto nuomos mokesčio dalies kompensacijų mokėjimo ir permokėtų kompensacijų grąžinimo tvarkos aprašo patvirtinimo“:

1. Pakeisti 7 punktą ir jį išdėstyti taip:

„7. Tvarkos aprašo 6 punkte nurodyti asmenys ir šeimos Savivaldybės administracijai pateikia prašymą suteikti paramą būstui išsinuomoti BP-4 forma (Prašymų suteikti paramą būstui įsigyti ar išsinuomoti nagrinėjimo tvarkos aprašo, patvirtinto Lietuvos Respublikos socialinės apsaugos ir darbo ministro 2015 m. balandžio 10 d. įsakymo Nr. A1-195 „Dėl Prašymų suteikti paramą būstui įsigyti ar išsinuomoti nagrinėjimo tvarkos aprašo patvirtinimo“, 4.4 papunktis) ir pagal Lietuvos Respublikos civiliniame kodekse nustatytas sąlygas ne trumpiau kaip vieniems metams sudarytą būsto nuomos sutartį, pagal kurią išsinuomoja fiziniams ar juridiniams asmenims (išskyrus Savivaldybei) priklausantį būstą, esantį Neringos savivaldybės teritorijoje. Būsto nuomos sutartis privalo būti įregistruota Lietuvos Respublikos nekilnojamojo turto registre.“

2. Pakeisti 9 punktą ir jį išdėstyti taip:

„9. Tvarkos aprašo 8 punkte nurodyti asmenys ir šeimos Savivaldybės administracijai pateikia prašymą suteikti paramą būstui įsigyti BP-2 forma (Prašymų suteikti paramą būstui įsigyti ar išsinuomoti nagrinėjimo tvarkos aprašo, patvirtinto Lietuvos Respublikos socialinės apsaugos ir darbo ministro 2015 m. balandžio 10 d. įsakymo Nr. A1-195 „Dėl Prašymų suteikti paramą būstui įsigyti ar išsinuomoti nagrinėjimo tvarkos aprašo patvirtinimo“, 4.2 papunktis) ir pagal Lietuvos Respublikos civiliniame kodekse nustatytas sąlygas ne trumpiau kaip vieniems metams sudarytą išperkamosios būsto nuomos sutartį, pagal kurią išsinuomoja fiziniams ar juridiniams asmenims (išskyrus Savivaldybei) priklausantį būstą, esantį Neringos savivaldybės teritorijoje. Išperkamosios būsto nuomos sutartis privalo būti įregistruota Lietuvos Respublikos nekilnojamojo turto registre.“

3. Pakeisti 18 punktą ir jį išdėstyti taip:

„18. Asmenims ir šeimoms, turintiems teisę į būsto nuomos mokesčio dalies kompensaciją pagal šio Tvarkos aprašo 6–7 punktus ar į išperkamosios būsto nuomos mokesčio dalies kompensaciją pagal šio Tvarkos aprašo 8–9 punktus, Kompensacijos dydis vienam asmeniui ar šeimos nariui apskaičiuojamas vadovaujantis Metodika pagal formulę

Nk = Nb x Klrv x Pk, kur:

Nk – būsto nuomos ar išperkamosios būsto nuomos mokesčio dalies kompensacijos dydis vienam asmeniui ar šeimos nariui (eurais per mėnesį);

Nb – bazinis būsto nuomos ar išperkamosios būsto nuomos mokesčio dalies kompensacijos dydis (eurais už 1 kv. metrą būsto naudingojo ploto per mėnesį), kurį nustato socialinės apsaugos ir darbo ministras ir kuris negali būti mažesnis negu Lietuvos Respublikos Vyriausybės patvirtintas minimalus bazinis būsto nuomos ar išperkamosios būsto nuomos mokesčio dalies kompensacijos dydis (Nb min.);

Klrv – Lietuvos Respublikos Vyriausybės patvirtintas bazinio būsto nuomos ar išperkamosios būsto nuomos mokesčio dalies kompensacijos dydžio perskaičiavimo koeficientas;

Pk = nuomojamo būsto naudingasis plotas, faktiškai tenkantis vienam asmeniui ar šeimos nariui (kv. metrais), kuris negali būti mažesnis kaip 10 kv. metrų ir didesnis kaip 14 kv. metrų (apvalinant iki 2 skaičių po kablelio).“

Skelbti šį sprendimą Teisės aktų registre.

Savivaldybės meras	Darius Jasaitis